open-index/open-wikipedia-markdown huggingface dataset:
Kepler-62

**Kepler-62** is ’n Klas K-ster (effens koeler en kleiner as die Son) in die sterrebeeld Lier. Dit is sowat 1&nbsp;200 ligjare van die Aarde af. Dit lê in die sigveld van die Kepler-ruimteteleskoop, die Nasa-satelliet wat sterre waarneem wat moontlik planete kan hê. Op 18&nbsp;April 2013 is aangekondig dat die ster vyf eksoplanete het, waarvan twee (Kepler-62e en Kepler-62f) moontlik soliede planete in die bewoonbare sone van die ster is.

## Geskiedenis en name 
Voordat die ster deur Kepler waargeneem is, het dit die 2MASS-katalogusnommer 2MASS J18525105+4520595 gehad. In die *Kepler Input Catalog* was sy naam KIC&nbsp;9002278 en toe ontdek is dat dit moontlik planete het, het dit die KOI-naam KOI&nbsp;701 gekry.

Die letters wat agteraan ’n ster se naam gevoeg word om sy planete name te gee, loop gewoonlik vanaf "b" in die volgorde van ontdekking. In Kepler-62 se geval is al die planete tegelykertyd ontdek en die naam "b" is toe gegee aan die planeet wat die naaste aan die ster is, gevolg deur "c" tot "f". en het ’n oppervlaktemperatuur van 5&nbsp;778&nbsp;K.

Die ster se skynbare magnitude (soos dit van die Aarde af lyk) is 13,75 en dit is dus te dof om met die blote oog te sien.

## Planeetstelsel 
Al vyf bevestigde planete se wentelbaan loop voor die ster verby soos vanaf die Aarde gesien. Hul radiusse is tussen 0,54 en 1,95 aardradiusse. Die planete "e" en "f" is waarskynlik soliede planete wat in die ster se bewoonbare sone lê.

## Sien ook 
* Kepler-ruimteteleskoop
* Sterre met planete

## Verwysings 
## Eksterne skakels 
* Kepler-sending – Nasa
* 
* 15px Hierdie artikel is vertaal uit die Engelse Wikipedia
Cinta Laura

**Cinta Laura** (geb. **Cinta Laura Kiehl**, Duitsland, 17 Augustus 1993) is 'n Indonesies-Duitse sangeres en kunstenaar. Sy begin haar loopbaan in 2007 met die TV-reeks, *Cinderella (Apakah Cinta Hanyalah Mimpi?)*. Kort daarna tree sy in die 2008-film, *Oh Baby* op. In 2009 bring sy haar eerste enkelspeler, getiteld *Cinta atau Uang*, en ook haar eerste album, *Cinta Laura* uit.

## Films 
* *Oh Baby*
* *Seleb Kota Jogja (SKJ)*
* *The Philosophers*

## TV-programme 
* *Cinderella (Apakah Cinta Hanyalah Mimpi?)*
* *Cinta*
* *I Love You*
* *Upik Abu dan Laura*
* *Air Mata Cinta*
* *Yuk kita sahur*

## Diskografie 
### Albums 
* *Cinta Laura* (2010)
* *Hollywood Dreams* (2012)

### Enkelspelers 
* *Cinta Atau Uang* (2009)
* *Oh Baby* (2009)
* *Shoot Me* (2010)
* *Guardian Angel* (2010)
* *Tulalit* (2012)

## Verwysings
Wollaton Hall

230px
**Wollaton Hall**

**in Wollaton Park, Nottingham** 
Engeland

----

**Opgerig**

Tussen 1580 en 1588

----

**Boustyl**

Elizabethaans, met vroeë Jacobiaanse elemente

----

**Argitek**

Robert Smythson

----

**Webtuiste**
*Chatsworth House*

**Wollaton Hall** is 'n herehuis op 'n klein, maar prominente heuwel in Wollaton Park, Nottingham, Engeland. Die huis, wat tussen 1580 en 1588 vir Sir Francis Willoughby opgerig is en aan die argitek Robert Smythson toegeskryf word, is intussen in besit van die Nottinghamse Stadsraad. Dit huisves tans die Nottinghamse Museum vir Natuurgeskiedenis (*Nottingham Natural History Museum*), terwyl 'n tweede museum, die Nottinghamse Nywerheidsmuseum (*Nottingham Industrial Museum*) in die buitegeboue ingerig is. Die omliggende parklandskap word gereeld vir grootskaalse publieke opelug-vermaaklikhede soos rockkonserte, sporttoernooie en feeste gebruik.
Newstead Abbey

230px
**Newstead Abbey**

**Nottinghamshire** 
Engeland

----

**Opgerig**

Abdy: omstreeks 1170, omgebou vanaf 1540

----

**Webtuiste**
*Newstead Abbey*

**Newstead Abbey** is 'n herehuis en vroeëre Augustyne-klooster in die Engelse graafskap Nottinghamshire, twaalf myl noord van Nottingham. Die abdy, wat omstreeks 1170 gestig is, is ná die ontbinding van Engelse kloosters tydens die regentskap van Hendrik VIII in 'n privaat woning omgeskep en staan vandag veral bekend as die voorvaderlike huis van Lord Byron. Dit is tans in besit van die Nottinghamse Stadsraad.
Duifagtiges

**Duifagtiges** (*Columbiformes*) is 'n orde van voëls. Die orde bestaan uit twee families wat ongeveer 300 spesies omvat.

## Taksonomie 
duimnael|links|150px|'n Dodo (*Raphus cucullatus*) †

Die orde bevat slegs twee families:
* Duiwe (*Columbidae*)
* Dodo's (*Raphidae*)

Al die spesies van die laasgenoemde familie het reeds uitgesterf. Die dodo, 'n loopvoël wat op die eiland Mauritius voorgekom het, was die bekendste hiervan.

Daarteenoor is die familie *Columbidae* (duiwe en tortelduiwe), uiters suksesvol en kom bykans reg oor die wêreld voor. Duiwe word algemeen in die wildernis, asook in stede en dorpe aangetref. Hulle word selfs as pluimvee aangehou en vetgevoer om geëet te word. Ander tipes duiwe sluit in: lokduiwe, sierduiwe en posduiwe.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name
Ponskaart

duimnael|300px|'n Tagtig-kolom ponskaart

'n **Ponskaart** is 'n medium waarop inligting gestoor kan word. Gaatjies word op presiese plekke op 'n kaart aangebring wat later teruggelees kan word om die data te herwin. In die 19de eeu is ponskaarte hoofsaaklik gebruik om masjinerie te beheer. In die 20ste eeu word dit algemeen vir dataverwerking ingespan om programme en gegewens te stoor. Met die koms van ander stoormetodes, soos magnetiese bande en hardeskywe, het ponskaarte grootliks in onbruik verval. Dit word egter nog soms gebruik om weefmasjiene en orrels te beheer.

## Fotogalery 

IBM_card_punch_029.JPG|'n IBM-ponsmasjien.
Punch card for room of hotel.jpg|Ponskaart as sleutel tot 'n hotelkamer, 1983
Lochkarte-Parkschein-cut-gray.gif|'n Geponste parkeerkaartjie
Spilopelia

***Spilopelia*** is 'n klein maar wydverspreide genus van voëls in die duiffamilie (*Columbidae*). Volgens die "IOC World Bird List" bevat die genus twee spesies. Verskeie ander bronne groepeer hierdie spesies saam met die genus *Streptopelia*, maar die twee taksa kan deur morfologiese en gedragsverskille onderskei word. Die lemoenduif is ongewoon deurdat dit 'n legsel van tot 4 eiers kan lê, terwyl *S. chinensis* soos die tortels slegs twee lê. Die naam *Spilopelia* kombineer die Griekse woord *spilos*, wat "kol" beteken, met *peleia*, wat "duif" beteken.

## Spesies
Die genus bevat twee of drie spesies:

* *Spilopelia chinensis* (Scopoli, 1786) – Chinese rooiborsduif
* *Spilopelia suratensis*  (Gmelin, 1789) – Indiese rooiborsduif
* *Spilopelia senegalensis*  (Linnaeus, 1766) – Lemoenduif

Die Indiese rooiborsduif (*S. suratensis*) word deur sommige voëlkundiges as 'n volwaardige spesie, eerder as subspesie van *S. chinensis* beskou. Dit is onder meer duidelik gevlek aan die rugkant.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Veer

'n **Veer** kan na een van die volgende verwys:

* Veer, bekleding van 'n voël.
* Veer, toerusting wat gebruik word om skokke te absorbeer.
* Veer, plek waar mens oor 'n rivier kan kom of diens tussen twee punte oor water.

Wees versigtig om nie *veer* met *veër* te verwar nie. 'n Veër is iemand wat 'n vee-aksie uitvoer, soos iemand wat met 'n besem vee.
Ben Nevis

**Ben Nevis ** (Skots-Gaelies: *Beinn Nibheis*, [peˈɲivəʃ]) is 'n berg in Skotland wat 1&nbsp;344 meter hoog is. Dit is ook die hoogste berg op die Britse Eilande. Die piek is aan die westelike kant van die Grampian Mountains-bergreeks in die Lochaber-streek van die Skotse Hoogland naby Fort William geleë.

Ben Nevis is 'n gewilde trekpleister vir staptoeriste en bergklimmers en word jaarliks deur 'n geskatte 100&nbsp;000 besoekers bestyg, waarvan sowat driekwart die Poniepad-roete vanaf Glen Nevis volg. Die rotswande aan die noordelike kant van Ben Nevis word as van die hoogstes in die Verenigde Koninkryk gereken en bied rotsklim- en rotsklouteropsies van verskillende moeilikheidsgrade vir bergklimmers. Hulle is ook die belangrikste bestemming vir ysklimentoesiaste in die land.

Die toppunt van Ben Nevis is die ineengestorte koepel van 'n ou vulkaan waar die bouvalle van 'n vroeëre weerstasie, wat tussen 1883 en 1904 beman was, besigtig kan word. Die weerkundige gegewens, wat in daardie tydperk versamel is, speel steeds 'n belangrike rol by die ontleding van weerwaarnemings in Skotse berggebiede. Die Skotse natuur- en weerkundige C.T.R. Wilson (1869–1959), wat 'n tyd lank by die weerstasie werksaam was, is hier geïnspireer tot die uitvinding van sy "wolkekamer" (ook Wilson-kamer genoem), 'n verklikker vir ioniserende straling.

Lêer:BenNevis2005.jpg|Ben Nevis in die verte.
Lêer:War Memorial, Ben Nevis.jpg|Oorlogsgedenkteken op die kruin.

## Verwysings 
## Eksterne skakels 
*
Quakenbrück

**Quakenbrück** (Nederduits: *Quokenbrügge*) is 'n stad in die noorde van Duitsland in die deelstaat Nedersakse. Dit is langs die Haserivier geleë en vorm deel van die "samtgemeinde" (kollektiewe munisipaliteit) van Artland. Die plek het ongeveer 13&nbsp;000 inwoners.

Quakenbrück is bekend vir sy professionele basketbalspan, die Artland Dragons.

## Geskiedenis 
duimnael|links|Stadsaal by die mark.
Volgens die oudste beskikbare dokumente is Quakenbrück in 1235 deur die biskop van Osnabrück gestig, alhoewel die gebied vroeër ook bewoon was. Dit het as 'n grens na die noorde van Osnabrück gedien.

Op 29 Mei 1916 is 'n spykerman van Franse populier gemaak en deur Clemens Freiherr von Schorlemer-Lieser aan die stad geskenk. Die standbeeld, wat 'n 13de-14de eeuse ridder met 'n harnas, skild en 'n swaard uitbeeld, is in die stadsaal uitgestal en het bekend geraak as die Quakenbrück Yster Ridder (*Quakenbrücker Eiserne Burgmann*). Die beeld is deur twee soldate van Schorlemer se Bataljon gebou. Inkomste uit die beeld is vir verdere oorlogvoering aangewend.

## Verwysings
SS Nomadic (1911)

duimnael|*SS Nomadic* in 1911
duimnael|*SS Nomadic* tydens haar restourasie in Maart 2012 in 'n droogdok in Belfast-hawe
'*SS *Nomadic''''' is 'n stoomskip van die Britse redery *White Star Line* wat op 25 April 1911 in Belfast te water gelaat is. Die skip is oorspronklik as 'n tenderboot vir die *RMS Olympic* en die *RMS Titanic* gebou wat eerste- en tweedeklas-passasiers vanaf die vertrekpunt in Cherbourg se seehawe na die groot oseaanskepe geneem het wat buite die hawe voor anker gelê het.  

Later het die *SS Nomadic* ook befaamde Britse plesierbote soos *Queen Mary* en *Queen Elizabeth* bedien en bekende persoonlikhede soos Elizabeth Taylor, Richard Burton en Charlie Chaplin vervoer.

Na *Nomadic*, die enigste skip van *White Star Line* wat tot vandag toe bewaar gebly het, word dikwels verwys as "Titanic se klein suster". Die skip het tydens die twee wêreldoorloë troepe vervoer en later in Parys as vermaaklikheidsboot gedien.

Ná 'n omvattende restourasie is die *SS Nomadic*, wat sy laaste vaste ankerplek in Belfast se Hamilton-dok gevind het, as museumskip toeganklik vir die publiek. Toegang tot *SS Nomadic* maak deel uit van die *Titanic Belfast*-program.

## Eksterne skakels 
* *Nomadic Belfast*
SS Nomadic

Die skeepsnaam ***SS Nomadic*** kan na een van die volgende stoomskepe verwys wat deur die *Harland and Wolff*-werf in Belfast, Noord-Ierland gebou is:

* die *SS Nomadic* van 1891 of
* die *SS Nomadic* van 1911
The Showgrounds

**The Showgrounds** is 'n sokkerstadion in Newry, Noord-Ierland. Dit is die tuisstadion van Newry City AFC. Die stadion kan 7&nbsp;949 toeskouers akkommodeer, maar word volgens die land se wet op gesondheid en veiligheid tot 2&nbsp;275 beperk.

## Verwysings
Papilionoideae

**Papilionoideae** is die boom-subfamilie wat hoort tot die familie *Fabaceae*. Wêreldwyd is daar 13,860 spesies wat hoort tot die subfamilie waarvan 1000 in Suider-Afrika voorkom en 60 van hulle is bome. Hierdie subfamilie is staan ook bekend as die Ertjie-subfamilie.

## Genera 
Die volgende genera hoort onder andere tot die subfamilie:
* *Baphia*
* *Bolusanthus*
* *Calpurnia*
* *Cyclopia*
* *Erythrina*
* *Mundulea*
* *Podalyria*
* *Pterocarpus*
* *Robinia*
* *Sophora*
* *Virgilia*

## Sien ook 
* Alfabetiese lys van Suid-Afrikaanse bome

## Bron 
* *Watter Boom is dit?* Eugene Moll 2013 

## Verwysings 
## Eksterne skakels 
* 
*
Chris Muller

Generaal **Chris Muller** (1865 – 1945) was 'n Boeregeneraal tydens die Anglo-Boereoorlog. Hy volg genl. Ben Viljoen as aanvoerder van die Boeremagte in die Oos-Transvaal op na Viljoen se gevangeneming op 25 Januarie 1902.

## Beknopte biografie 
Christiaan Hendrik Muller is op 4 Januarie 1865 in die Kaapkolonie gebore. Hy groei in die Vrystaat en later in die Transvaal op waar hy in verskeie naturelleveldtogte geveg het. Hy veg in die Tweede Vryheidsoorlog as korporaal in die Boksburgkommando en word later tot generaal bevorder vanweë sy uitmuntende kennis van wapens.

Muller was saam met Ben Viljoen by die Slag van Helvetia betrokke. Die slag vind op 29 Desember 1900 by Helvetia, 10km noord van Machadodorp plaas. Die Boere behaal 'n oorwinning oor die Britse Magte onder leiding van Majoor Cotton. Beide die Boeremag en die Britse mag was 350 man sterk, terwyl die Britte ook 'n kanon van 120mm tot hulle beskikking gehad het. Muller sou later veral bekend word vir die buiting van hierdie kanon, genaamd die 'Lady Roberts'.

Hy neem deel aan die vredesonderhandelinge by Vereeniging. In later jare was hy die direkteur van die Landbank. In 1914 was hy by die Maritz-rebellie betrokke. Hy was ook 'n aantal jare parlementslid.

Muller is in 1945 in Johannesburg oorlede.

## Bronne 
* Ensiklopedie van Suidelike Afrika, Eric Rosenthal, 1967

## Verdere leesstof 
* Oorlogsherinneringe van generaal Chris. H. Muller, Nasionale Pers, 1936, 212 bladsye

## Eksterne skakels 
*  Contemplating the making of gold pounds
Yarlung Tsangpo Canyon

duimnael|300px|Uitsig vanuit 'n vliegtuig oor die Yarlung Zangbo Canyon

Die **Yarlung Zangbo Canyon** is 'n canyon langs die Yarlung Zangbo-rivier in Tibet, China. Dit word deur sommige as die diepste canyon ter wêreld beskou. Dit is ook effens langer as die Grand Canyon in die Verenigde State van Amerika, wat dit een van die grootste canyons ter wêreld maak.

Die Yarlung Tsangpo-rivier, die Tibettaanse naam vir die boloop van die Brahmaputra, ontspring naby die berg Kailash. Dit vloei ooswaarts vir ten minste 1700&nbsp;km en dreineer die noordelike gedeelte van die Himalajagebergte voordat dit die canyon naby Pei invloei.

Die canyon, met 'n lengte van omtrent 240&nbsp;km (150 myl), buig om die berg *Namcha Barwa* (7782&nbsp;m) en sny sy pad deur die oostelike Himalaja-reeks. Die water val van 'n hoogte van omtrent 2900&nbsp;m naby Pei tot ongeveer 1500&nbsp;m aan die einde van die kloof, waar die *Po Tsangpo*-rivier daarby aansluit.

Die rivier vloei vervolgens deur die laer kloof na die Indiese grens op 'n hoogte van 660&nbsp;m. Dit vloei dan deur *Arunachal Pradesh* ('n deelstaat van Indië) voordat dit uiteindelik die Brahmaputra-rivier word.

## Verwysings
Audley End

230px
**Audley End House**

**naby Saffron Waldon, Essex**  
Engeland

----

**Opgerig**

Tussen 1603 en 1614

----

**Boustyl**

Jacobiaans

----

**Webtuiste**
*English Heritage: Audley End House and Gardens*

**Audley End**, dikwels ook **Audley End House** genoem, is 'n vroeë 17de eeuse herehuis net buite Saffron Waldon en suid van Cambridge in die Engelse graafskap Essex. Die paleisagtige gebou temidde van 'n formele tuin is oorspronklik tussen 1603 en 1614 deur Thomas Howard, eerste graaf van Suffolk (1561-1626) gebou om verblyf vir die besoekende koning te bied. 

Audley End is vroeër as een van die wonderlikste Jacobiaanse herehuise beskou, maar oor die eeue heen het periodes van verval afgewissel met tye van herbouing en uitbreiding. Die huis is geleidelik verklein tot sy huidige grootte ('n derde van die oorspronklike ontwerp) en die uitleg van sy tuin verander. 

In die tweede helfte van die 18de eeu het Sir John Griffin Griffin (1719–1797) die herehuis saam met die befaamde argitek Robert Adam (1728–1792) en die landskapsargitek Lancelot "Capability" Brown (1716–1783) omgebou en elegante onthaalkamers bygevoeg, terwyl 'n park en 'n tuin in die "natuurlike styl" aangelê is. Die huidige interieur weerspieël die smaak van Lord Braybrooke wat groot belangstelling in die geskiedenis van Audley End getoon en 'n reeks opulente kamers in 'n romantiese Jacobiaanse styl geskep het. 

Gedurende die Tweede Wêreldoorlog het Audley End as die geheime hoofkwartier van die *Special Operations Executive* se Poolse afdeling gedien. Die herehuis is in 1948 deur James Lees-Milne, 'n verteenwoordiger van die Engelse *National Trust*, vir ₤30&nbsp;000 gekoop en deur die Britse *Ministry of Works* bestuur. Audley End en sy verskeidenheid versamelings is tans onder die administrasie van *English Heritage*.

## Geskiedenis 
Die uitgestrekte Walden-landgoed het ná die Normandiese verowering van Engeland in 1066 in besit gekom van die De Mandeville-familie, die grawe van Essex, wat hier 'n kasteel en die latere nedersetting Walden (tans Saffron Walden) gevestig het. In 1139 het Geoffrey de Mandeville 'n Benediktyne-klooster gestig wat in 1190 deur koning Richard I tot die status van abdy verhef is. Die klooster was in Brookwalden geleë, naby die Cam-rivier en die pad tussen Londen en Cambridge, en is oorspronklik van hout gebou. Dit is in 1190 deur 'n steengebou vervang.

In die tydperk tussen die 13de en 15de eeu het die De Bohun-familie, wat vervolgens die titel grawe van Essex en Hereford gedra het, as beskermhere van die klooster opgetree. Baie familielede het hul laaste rusplek in die klooster gevind.

## Verwysings
Vierhoek

[duimnael|Heelbo (in swart) 2 vierhoeke, dan:3. ′n [Trapesium4. ′n Parallelogram5. ′n Vlieër6. ′n Ruit7. ′n Reghoek8. ′n Vierkant (regs onder)]]

'n **Vierhoek** is 'n veelhoek wat uit vier sye en vier hoeke bestaan. Dit is naas die driehoek die eenvoudigste veelhoek of poligoon. Die som van die hoeke van ′n vierhoek is 360 grade. As die vierhoek een gestrekte hoek het, word dit 'n ontaarde vierhoek genoem.

'n Paar besondere vierhoeke:
* Trapesium, 'n vierhoek waarvan ten minste een paar teenoorgestelde sye parallel loop.
* Parallelogram, is 'n vierhoek waarvan al twee paar teenoorgestelde sye parallel loop.
* Reghoek, 'n vierhoek met vier reghoeke (90 grade-hoeke).
* Vlieër, 'n vierhoek met twee paar gelyke aanliggende sye.
* Vierkant, 'n vierhoek met vier gelyke sye en vier reghoeke - 'n reëlmatige veelhoek.
* Ruit, 'n vierhoek met vier gelyke sye.

## Eksterne skakels 
*
Aalwynkoraalboom

Die **aalwynkoraalboom** (*Erythrina livingstoniana*) is 'n boom wat in die Zimbabwiese laeveld, die Benede-Limpoporiviervallei en Mosambiek voorkom. Die boom verskil van die ander koraalbome deurdat sy sade 'n wit kol op het in stede van swart.

## Sien ook 
* Lys van uitheemse bome wat in Suid-Afrika voorkom
* Alfabetiese lys van Suid-Afrikaanse bome

## Verwysings 
## Bronnelys 
* *Watter Boom is dit?* Eugene Moll 2013 
*  REDLIST Sanbi
* Plants of the World Online
Namibkoraalboom

Die **Namibkoraalboom** (*Erythrina decora*) is 'n middelgroot boom wat slegs voorkom op droë, klipperige bosveld in die noorde van Namibië. Die boom het 'n dik, kurkagtige bas.

## Bronne 
* *Watter Boom is dit?* Eugene Moll 2013 
* Plants of the World Online

## Sien ook 
* Alfabetiese lys van Suid-Afrikaanse bome
Zambezikiaat

Die **zambezikiaat** (*Baikiaea plurijuga*) is 'n middelgroot tot groot boom wat voorkom in die sentrale deel van Zimbabwe weswaarts na Kaokoland. Dit kom in Angola, Botswana, Namibië, Zambië en Zimbabwe voor. Die boom groei in diep sand. Die boom is gesogte meubelhout. Die boom se FSA-nommer is 206.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* Plants of the World Online
Grand Canyon

duimnael|links|Die Grand Canyon
[duimnael|links|Die [Coloradorivier in die Grand Canyon, Arizona]]

Die **Grand Canyon** is 'n bekende canyon in Arizona in die Verenigde State van Amerika. Die canyon is deur die Coloradorivier gevorm en is, na die Yarlung Tsangpo Canyon, die tweede langste canyon ter wêreld. Dit is 'n UNESCO-wêrelderfenisgebied, nasionale park in die VSA en een van die sewe natuurlike wonders van die wêreld.

Die Grand Canyon is 446&nbsp;km (277 myl) lank, tot 29&nbsp;km (18 myl) breed en op plekke 1.83&nbsp;km (6000&nbsp;voet) diep. Bykans twee miljard jaar van die aarde se geologiese geskiedenis is blootgestel soos die Colorado en sy sytakke deur die aardkors sny, terwyl die Colorado-plato self deur tektoniese werking opgehef is.

Bewyse dui dat die Colorado ten minste 17 miljoen jaar gelede sy loop deur die canyon gevestig het. Sedertdien het die Colorado voortdurend dieper en dieper deur die aardkors gevreet, tot die punt waar dit vandag is.

## Verwysings 
## Eksterne skakels 
* Inligting oor die Grand Canyon Nasionale Park
*
Muisvoël

**Muisvoëls** is kleinerige voëls wat net in Afrika suid van die Sahara aangetref word. Die naam is afgelei van sowel die sagte, eintlik harige verekleed as die wyse waarop hulle tussen takkies rondkruip. Hierdie voëls het 'n lang kuif en 'n stywe, gepunte stert. Hulle vlieg pylreguit en gaan sit dan regop teen 'n boom, en slaap dikwels ook in hierdie posisie. Muisvoëls is versamelvoëls, hulle vlieg in klein groepies en is by uitstek vrugtevreters.

Muisvoëls vorm die biologiese familie *Coliidae* wat in twee genera onderverdeel word. Omdat muisvoëls nie naby aan ander voëlspesies verwant is nie, word hulle alleen in die orde Coliiformes geplaas.

## Spesies 
Van die spesies in die familie:

Genus Colius:
* Gevlekte muisvoël (*Colius striatus*)
* Witkruismuisvoël (*Colius colius*)

Genus Urocolius:
* Rooiwangmuisvoël (*Urocolius indicus*)

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Eksterne skakels 
*
Al-Kaïda

[duimnael|links|Die vlag van Al-Kaïda in [Irak]]
duimnael|links|Joernalis voer 'n onderhoud met Osama bin Laden
duimnael|links|Lande waar Al-Kaïda aktief is
**al-Kaïda** (القاعدة in Arabies, letterlik vertaal, "die basis"), is 'n Moslem fundamentalistiese paramilitêre beweging wat deur baie as 'n terroriste-organisasie gesien word. Al-Kaïda is merendeels as 'n netwerk, of 'n staatlose weermag, eerder as 'n organisasie bedrywig. Hoewel hulle self ook terreuraanvalle loods, verleen hulle dienste (soos logistieke ondersteuning en opleiding) aan ander terreurorganisaties.

al-Kaïda is tussen Augustus 1988 en laat 1989 deur Osama bin Laden in Pesjawar, Pakistan gestig. Die organisasie se oorsprong kan na die Sowjet-oorlog in Afganistan teruggespoor word. Nadat Rusland sy soldate uit Afganistan onttrek het, het Al Kaïda met terreuraanvalle op Westerse lande begin. As radikale Soenni-Moslem-beweging beywer hulle hulself vir 'n globale Djihad.

Van hulle doelwitte is om buitelandse inmenging in Moslem-lande te stop en om 'n nuwe Islamitiese kalifaat daar te stel. Volgens mediaberigte is Al-Kaïda van mening dat daar 'n Christen-Joodse-sameswering teen Islam is (grootliks gebaseer op die verhouding tussen Israel en die Verenigde State), en dat die dood van onskuldige bystanders en burgerlikes in 'n Djihad geregverdig is.

Lede van die organisasie het al verskeie terreurdade uitgevoer. Meeste hiervan was teen die Verenigde State en ander liberale lande gemik. Van die bekendste hiervan is die aanvalle op 11 September 2001 in onder andere New York, bomontploffings by VSA-ambassades in Kenia en Tanzanië in 1998, en die aanval op die Amerikaanse skip, die *USS Cole* in 2000.

Die Amerikaanse regering het 'n "oorlog teen terreur" verklaar en soldate na Afganistan gestuur om al-Kaïda se opleidingskampe te verwoes en hul leiers te vang of dood te maak. Bin Laden is op 2 Mei 2011 tydens 'n geheime operasie in Pakistan doodgeskiet.

Na raming het die organisasie 500-1000 agente in Afganistan en ongeveer 5000 wêreldwyd. Die getalle kan egter nie bevestig word nie.

## Verwysings 
## Eksterne skakels 
*
Nartjie

duimnael|180px|Nartjie
duimnael|180px|Nartjies aan 'n lewende boom
Die **nartjie** (*Citrus tangerina*) is 'n oranjekleurige sitrusvrug wat nou verwant is aan die mandaryn (*Citrus reticulata*). Taksonomies, kan dit as 'n subspesie of variant van *Citrus reticulata* beskou word. Nartjies is kleiner as gewone lemoene, en is gewoonlik makliker om te skil en in segmente te verdeel. Die smaak op die tong word as minder suur ondervind, sowel as soeter en skerper as dié van 'n lemoen.

'n Ryp nartjie is oranje van kleur, ferm tot effe sag, swaar vir sy grootte, met 'n geplaveide skil en geen diep groewe. Nartjies word gewoonlik afgeskil en met die hand geëet. Die vars vrugte word ook gebruik in slaaie, nageregte en hoofgeregte. Die skil word soms gedroog en gebruik in Sichuan-kookkuns. Vars nartjiesap asook bevrore sapkonsentraat is algemeen beskikbaar in die handel. Die aantal sade in elke segment (vrugblaar) wissel baie. Die nartjieseisoen duur vanaf herfs tot lente. 

 * Sluit in: tangariene, mandaryne, klementyne en satsumas.

## Verwysings 
## Eksterne skakels 
*
Breëblaarkoraalboom

Die **Breëblaarkoraalboom** (*Erythrina latissima*) is een van die minder bekende koraalboomspesies, en vertoon minder skouspelagtig in die blomtyd. 

## Habitat en verspreiding
Dié middelgroot boom kom in oop bosveld en rotsagtige plekke voor noordwaarts van Oos-Londen tot by die Lebomboberge asook in die sentrale deel van Zimbabwe. Dit is teenwoordig in die laerliggende dele van Transkei, KwaZulu-Natal, Eswatini, die Laeveld, Mosambiek en Zimbabwe. 

## Beskrywing
Dit is 'n ronde, gespreide boom wat 4,5 tot 6 m hoog word. Die takeindpunte is dik, vaalgrys en harig, en alleenstaande haakdorings kom op die takke voor. Die boom het groot, dik blare. Die blare is grysgroen, fluweelagtig en byna rond, en word spiraalvormig aan die takeindpunte gedra. Die blare, wat glad word wanneer hulle oud is, het onreëlmatige, golwende rande. Die blomme word in kompakte trosse aan die takeindpunte gedra. Die blomme is aanvanklik ligrooi, maar word later koraalrooi. Hoewel die boom baie met ander *Erythrina*-spesies ooreenstem, is sy blomme minder en benewens minder opvallend. Dit blom van einde Julie tot in September.

## Fotogalery 

Gardenology.org-IMG 1038 rbgs10dec.jpg|
Erythrina latissima, bloeiwyse, a, Pretoria.jpg|
Erythrina latissima, blaarondersy, a, Uniegeboutuine.jpg|
Erythrina latissima, blomme en peule, c, Pretoria.jpg|
Erythrina latissima 1DS-II 2-0677.jpg|
Erythrina latissima, sade, Tuks.jpg|

## Sien ook 
* Alfabetiese lys van Suid-Afrikaanse bome

## Bronnelys 
* *Watter Boom is dit?* Eugene Moll 2013 
* REDLIST Sanbi
* Plants of the World Online

## Eksterne skakels 
*
Vuurpylkoraalboom

Die **Vuurpylkoraalboom** (*Erythrina abyssinica*) is 'n middelgroot boom wat deel is van die *Fabaceae* familie. 

## Beskrywing 
Die boom het knopperige stekels op die bas.

## Verspreiding 
Die boom is inheems in Angola, Botswana, Burundi, Demokratiese Republiek die Kongo, Eritrea, Ethiopië, Kenia, Malawi, Mosambiek, Rwanda, Sentraal-Afrikaanse Republiek, Soedan, Tanzanië, Uganda, Zambië en Zimbabwe.

## Fotogalery 

Erythrina abyssinica (2).JPG|Groeivorm
Erythrina abyssinica 1 (1).jpg|Blomme
Erythrina abyssinica 1DS-II 4038.jpg|Bloeiwyse
Erythrina abyssinica (bark).JPG|Stam

## Sien ook 
* Lys van uitheemse bome wat in Suid-Afrika voorkom
* Alfabetiese lys van Suid-Afrikaanse bome

## Bronne 
* *Watter Boom is dit?* Eugene Moll 2013 
* Plants of the World Online

## Verwysings 
## Eksterne skakels 
* 
*
Mufuti

Die **Mufuti** (*Brachystegia boehmii*) – ook bekend as die **Prins-van-Wallis-vere** – is 'n middelgroot tot groot boom wat inheems is in die sentrale en noordelike deel van Zimbabwe en die noorde van Botswana asook Angola, Burundi, Demokratiese Republiek die Kongo, Malawi, Mosambiek, Tanzanië, Zambië en Zimbabwe.

Die blare is dofgroen, veeragtig en neerhangend. Die pinnas vou oormekaar en die blaarkoppe is groot. Die jong blare is helderrooi.

## Galery 

Brachystegia boehmii 1.jpg
Brachystegia boehmii01.jpg
Brachystegia boehmii02.jpg
Brachystegia boehmii03.jpg
Brachystegia boehmii04.jpg

## Sien ook 
* Alfabetiese lys van Suid-Afrikaanse bome

## Bronne 
* *Watter Boom is dit?* Eugene Moll 2013 
* Plants of the World Online

## Eksterne skakels 
* 
*
Bergbrachystegia

Die **bergbrachystegia** (*Brachystegia tamarindoides*) is 'n spreiende boom met 'n platterige kroon, wat inheems is aan Zimbabwe, Burundi, Demokratiese Republiek van die Kongo, Tanzanië, Zambië, Malawi, Mosambiek en Angola. Die boom word regdeur Zimbabwe op dagsome aangetref, dikwels in klein stande, of waar daar andersins geskikte omgewingstoestande voorkom. Die boom se bas skilfer af wat kenmerkende geel kolle blootlê.

## Infraspesies 
Die spesie het drie infraspesies:
* *Brachystegia tamarindoides subsp. microphylla* (Harms) Chikuni
* *Brachystegia tamarindoides subsp. tamarindoides*
* *Brachystegia tamarindoides subsp. torrei* (Hoyle) Chikuni

## Sien ook 
* Lys van uitheemse bome wat in Suid-Afrika voorkom
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* Plants of the World Online

## Eksterne skakels 
* 
*
La Clef du cabinet des princes de l’Europe

duimnael|upright|Voorblad van die eerste uitgawe
'''''La Clef du cabinet des princes de l'Europe''''' was die eerste koerant in Luxemburg. Dit het tussen 1 Julie 1704 en Julie 1794 maandeliks verskyn.

Die nuusblad was die gemeenskaplike projek van Claude Jordan, 'n boekhandelaar, drukker en publisis uit Valence, Frankryk, en die drukker André Chevalier uit Bourg-en-Bresse. Nadat Jordan hom al in twee Nederlandse stede, Leyden en Amsterdam, as uitgewer van 'n koerant, die *Gazettes de Hollande*, bekwaam het, terwyl Chévalier 'n drukkery in Luxemburg bedryf het, het die twee saamgespan om 'n nuusblad vir Lotaringe te publiseer wat destyds nog onafhanklik van Frankryk was. Die koerant was daarnaas ook op Franssprekende lesers in Luxemburg gemik.

Die dagblad se naam, *La Clef du cabinet des princes de l’Europe ou recuëil historique & politique sur les matieres du tems*, het al die publikasie se redaksionele missie saamgevat: om vir die leser 'n blik agter die skerms van Europese regeringskabinette te gee. Een van die politieke hoofonderwerpe van dié tyd was die Spaanse Suksessieoorlog.

Die nuusblad het 'n vaste struktuur gehad: internasionale nuus, gekategoriseer volgens koninkryk; 'n rubriek vir "Skinderpraatjies en Aktuele Sake" (plegtighede en jagpartytjies waaraan die koning deelgeneem het, geboortes van koninklike kinders en ander dinge), en resensies van nuwe boeke. Geleidelik is ook steeds meer nuusberigte oor plaaslike parlemente gepubliseer, of artikels oor verligte filosowe wat teen die absolutistiese monargie gekant was.

In 1716 was die twee uitgewers in 'n finansiële stryd gewikkel, en Jordan het hom vervolgens in Parys gevestig waar hy tot en met 1776 die dagblad *Suite de la clef, ou Journal historique sur les matieres du tems* gepubliseer het.
Kleefpeul

Die **kleefpeul** (*Senna singueana*) is 'n klein, bladwisselende boom. Die boom is vol diepgeel blomme in die winter en dra smal, ronde peule tydens die lente en somer. Die boom se FSA-nommer is 213.1.

## Verspreiding 
Die spesie is inheems in Angola, Benin, Burkina Faso, Burundi, Comore-eilande, Demokratiese Republiek die Kongo, Eritrea, Ethiopië, Ghana, Ivoorkus, Kameroen, Kenia, Malawi, Mali, Mosambiek, Namibië, Niger, Nigerië, Rwanda, Senegal, Sentraal-Afrikaanse Republiek, Soedan, Tanzanië, Tsjad, Uganda, Zambië en Zimbabwe.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* Plants of the World Online
Michael Portillo

**Michael Denzil Xavier Portillo** (* 26 Mei 1953) is 'n Britse joernalis, radio- en televisie-omroeper en vroeëre konserwatiewe politikus en kabinetminister. Hy is vir die eerste keer in 1984 in 'n byverkiesing tot lid van die Britse Laerhuis verkies. Portillo, 'n groot bewonderaar van Margaret Thatcher en Euroskeptikus, het as junior minister onder Thatcher en John Major gedien voordat hy in 1992 self 'n kabinetslid geword het. 

Gedurende die verkiesingsveldtog vir die Konserwatiewe Partyleierskap in 1995 is Portillo as 'n moontlike uitdager vir John Major beskou, maar het uiteindelik lojaal gebly. As minister van verdediging het hy druk uitgeoefen om Thatcher se regeringsbeleid van "klaar blou water" te volg - dit wil sê 'n suiwer konserwatiewe koers. Portillo het sy Enfield Southgate-setel in die algemene verkiesing van 1997 onverwags verloor. Politieke kommentatore het aangeneem dat hy destyds kanse gehad het om as Konserwatiewe Partyleier verkies te word. 

As wenner van die byverkiesing in Kensington en Chelsea het Portillo in 1999 na die Laerhuis teruggekeer en as skadukanselier van die Skatkis ook weer 'n plek op die opposisie-voorbank ingeneem, ondanks sy gespanne houding met die konserwatiewe partyleier William Hague. As kandidaat vir die partyleierskap is hy in 2001 naelskraap deur Iain Duncan Smith en Kenneth Clarke geklop om die derde plek in te neem. Met die algemene verkiesing van 2005 het Portillo uit die Laerhuis bedank en skenk sedertdien aandag aan sy mediabelange. Hy bied 'n verskeidenheid televisie- en radioprogramme aan.

## Televisieprogramme 
### Great Railway Journeys 
* Great British Railway Journeys (tien reekse vanaf 2009)
* Great Continental Railway Journeys (ses reekse vanaf 2012)
* Great American Railroad Journeys (vier reekse vanaf 2016)
* Great Indian Railway Journeys (vanaf 2018)
* Great Alaskan and Canadian Railroad Journeys (vanaf 2019)
* Great Australian Railway Journeys (vanaf 2019)
* Great Asian Railway Journeys (vanaf 2020)

### Spesiale program ter geleentheid van die herdenking van die Groot Oorlog in 2014 
* Railways of the Great War with Michael Portillo (Augustus 2014)

## Verwysings 
## Eksterne skakels 
;Amptelike webtuiste
----
* *Michaelportillo.co.uk*
42 v.C.

## Gebeure 
*Slag by Philippi. Die magte van Marcus Antonius en Octavianus verslaan die leër van Marcus Brutus, een van die moordenaars van Julius Caesar, by die Masedoniese stad Philippi.
*Ariarathes X word koning van Kappadosië (geraamde datum)

## Geboortes 
* 16 November – Tiberius, Romeinse keiser († 37)

## Sterftes 
*

## Verwysings
Alwyn Schlebusch

**Alwyn Schlebusch** (1917–2008) was 'n Suid-Afrikaanse politikus en staatsman wat verskeie hoë poste beklee het. Van 1 Januarie 1981 tot 14 September 1984 was hy die adjunk-staatspresident van Suid-Afrika, die enigste persoon tot hede wat die titel gedra het.

## Beknopte biografie 
Alwyn Louis Schlebusch is op 16 September 1917 in Lady Grey in die Oos-Kaap in 'n Afrikaanse huis gebore. Hy begin sy skoolloopbaan in 1934 aan die Sentrale Volkskool in Kroonstad en matrikuleer later aan die Hoërskool Kroonstad.

Schlebusch begin sy politieke loopbaan in die 1940's as burgemeester van Hennenman. In 1961 het hy 'n lid van die provinsiale raad vir Kroonstad-Suid geword. 'n Jaar later, in 1962, is hy as volksraadslid vir Kroonstad gekies, 'n posisie wat hy vir 18 jaar lank beklee het. Hy het ook as voorsitter van die Schlebuschkommissie gedien, wat buitelandse befondsing aan anti-apartheidsorganisasies ondersoek het.

Op 2 Augustus 1974 word Schlebusch tot speaker van die Volksraad verkies. Hy bedank op 25 Januarie 1976 om die minister van openbare werke en immigrasie te word. In 1979 was hy die minister van justisie en binnelandse sake gewees. Tussen 1980 en 1984 was hy die adjunkpresident van Suid-Afrika.

Schlebusch is in 1985 as kanselier van die Universiteit van Pretoria ingehuldig. Die Universiteit van Stellenbosch het 'n eredoktorsgraad aan hom toegeken vir sy werk as voorsitter van die grondwetkommissie.

Sy eerste vrou, Isabel, was die stigter van die Toktokkie-kankerbeweging. Sy is in Oktober 1996 oorlede. Hy is daarna met Jeanette Rouen getroud, maar sy is twee jaar voor sy afsterwe oorlede.

Schlebusch is op 7 Januarie 2008 op 90-jarige ouderdom in die Pretoria-Oos-hospitaal oorlede. Hy is aanvanklik vir 'n maagprobleem opgeneem, maar is later aan longontsteking dood. Hy laat 'n seun, twee dogters asook 14 kleinkinders en vyf agterkleinkinders agter.

## Verwysings 
## Eksterne skakels 
* Sy begrafnisbrief
Brachystegia

***Brachystegia*** is 'n plantgenus wat hoort tot die sub-familie *Caesalpinioideae* wat op sy beurt weer hoort tot die familie *Fabaceae*. Die genus is inheems aan die trope en subtrope van Afrika, en sommige spesies vorm 'n belangrike komponent van miombo-boomveld.

## Spesies 
Daar is 32 spesies wat tot die genus behoort:

* *Brachystegia allenii* Hutch. & Burtt Davy
* *Brachystegia angustistipulata* De Wild.
* *Brachystegia appendiculata* Benth.
* *Brachystegia astlei* Hoyle
* *Brachystegia bakeriana* Hutch. & Burtt Davy
* *Brachystegia bequaertii* De Wild.
* *Brachystegia boehmii* Taub.
* *Brachystegia bournei* Greenway
* *Brachystegia bussei* Harms
* *Brachystegia cynometroides* Harms
* *Brachystegia eurycoma* Harms
* *Brachystegia floribunda* Benth.
* *Brachystegia glaberrima* R.E.Fr.
* *Brachystegia gossweileri* Hutch. & Burtt Davy
* *Brachystegia kennedyi* Hoyle
* *Brachystegia laurentii* (De Wild.) Louis ex J.Léonard
* *Brachystegia leonensis* Hutch. & Burtt Davy
* *Brachystegia letestui* De Wild.
* *Brachystegia longifolia* Benth.
* *Brachystegia lujae* De Wild. ex Hutch. & Burtt Davy
* *Brachystegia manga* De Wild.
* *Brachystegia michelmorei* Hoyle
* *Brachystegia mildbraedii* Harms
* *Brachystegia nigerica* Hoyle & A.P.D.Jones
* *Brachystegia oblonga* Sim
* *Brachystegia puberula* Hutch. & Burtt Davy
* *Brachystegia russelliae* I.M.Johnst.
* *Brachystegia spiciformis* Benth.
* *Brachystegia stipulata* De Wild.
* *Brachystegia tamarindoides* Welw. ex Benth.
* *Brachystegia taxifolia* Harms
* *Brachystegia utilis* Hutch. & Burtt Davy
* *Brachystegia × welwitschii* Taub.

## Sien ook 
* Alfabetiese lys van Suid-Afrikaanse bome

## Verwysings 
## Bron 
* *Watter Boom is dit?* Eugene Moll 2013 

## Eksterne skakels 
* 
*
Micheil Saakasjwili

**Micheil Saakasjwili** (Georgies: მიხეილ სააკაშვილი [mɪχɛɪl sɑɑkʼɑʃvɪlɪ]; Oekraïns: Міхеїл Саакашвілі; gebore 21 Desember 1967) is ‘n Georgiese en Oekraïens politikus en regsgeleerde. Hy was die derde president van Georgië vir twee opeenvolgende termyne van 25 Januarie 2004 tot 17 November 2013 (met 'n kort onderbreking in die winter van 2007 tot vroeg 2008). Van Mei 2015 tot November 2016 was Saakashvili die goewerneur van Oekraïne se Odesa-oblast. Hy is die stigter en voormalige voorsitter van die Verenigde Nasionale Beweging. Saakashvili staan sedert 7 Mei 2020 aan die hoof van die uitvoerende komitee van die Oekraïne se Nasionale Hervormingsraad. Hy dien tans 'n tronkstraf uit in Georgië vir magsmisbruik en die organisasie van 'n ernstige liggaamlike besering van 'n opposisie-LP.

## Politieke loopbaan 
Saakasjwili was namens sy party, die Verenigde Nasionale Beweging, die opposisieleier in Georgië gedurende die Roosrewolusie in November 2003, waartydens president Edward Sjewardnadze tot uittrede gedwing is. Op 4 Januarie 2004 wen hy die presidentsverkiesing en op 25 Januarie van dieselfde jaar word hy as president ingehuldig.

Sedert hy in 2004 aan die bewind gekom het, het Saakasjwili sterk na die Weste gevry in ruil vir gesofistikeerde wapentuig en opleiding vir sy weermag. Onder sy bevel het hulle die betwiste streek Suid-Ossetië in 2008 binnegeval, nadat dit in die vroeë jare negentig van Georgië weggebreek het. Rusland het egter die gebied suksesvol verdedig en Georgië se troepe moes noodgedwonge onttrek.

Saakasjwili is bekend vir sy fel uitsprake, wat nie altyd die gewenste resultate lewer nie. Hy het van geboorte die Russiese voornaam "Michail". Hy het vir 'n lang tyd ook self die voornaam gebruik.

In Oktober 2021 is Saakashvili, wat sedert 2013 in ballingskap buite Georgië was, in hegtenis geneem nadat hy onwettig na sy land teruggekeer het. Hy het dit verdedig deur te sê hy is bereid om saam met sy landgenote in die land te veg.

## Verwysings 
## Eksterne skakels 
* 
*  Micheil Saakasjwili op *Facebook*
*  Micheil Saakasjwili op *YouTube*
Schotia

**Schotia** is die boerbone-genus wat hoort tot die sub-familie *Caesalpinioideae* wat op sy beurt weer hoort tot die familie *Fabaceae*.

## Spesies 
Daar is net vier spesies wat tot die genus hoort:
* Bosboerboon (*Schotia latifolia*)
* Huilboerboon (*Schotia brachypetala*)
* Karooboerboon (*Schotia afra*)
* Kleinboerboon (*Schotia capitata*)

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Algemene gids tot BOME*. Keith, Paul & Meg Coates Palgrave. 2000. 
* *Watter Boom is dit?* Eugene Moll 2013 

## Eksterne skakels 
* 
*
Bosboerboon

Die **bosboerboon** (*Schotia latifolia*) is 'n middelgroot boom wat voorkom vanaf Mosselbaai tot by Port St. Johns. Die boom word op klipperige heuwels aangetref. Die boom lyk baie soos die Karooboerboon en sy blomme is pienkerig.

## Galery 

Schotia latifolia 1c.JPG|Blare
Schotia latifolia, bloeiwyse, Manie van der Schijff BT, a.jpg|Ligroos blomme
Schotia latifolia, oop peul met sade, Manie van der Schijff BT, a.jpg|Oop peul met sade
Schotia latifolia, bloeiwyse, Manie van der Schijff BT, c.jpg

## Bronnelys 
* *Watter Boom is dit?* Eugene Moll 2013 
* REDLIST Sanbi
* Plants of the World Online

## Sien ook 
* Alfabetiese lys van Suid-Afrikaanse bome

## Eksterne skakels 
* 
*
Tamarinde

Die **Tamarinde** (*Tamarindus indica*) is 'n middelgroot tot groot boom deel van die Fabaceae familie is. Die spesie is inheems aan die Comore-eilande en Madagaskar maar het genaturaliseer geraak in verskeie lande. In Suidelike Afrika kom dit voor in onder andere die Zambeziriviervallei en die kusgebiede van suidelike Mosambiek. Die peule is gerond en word as spesery gebruik.

## Fotogalery 

TamarindSeedling.jpg|Jong saailing
Tamarindus indica-flowers.jpg|Blomme
Tamarindus indica, leaves, pod.jpg|Blare met 'n peul
Tamarind fruits (Tamarindus indica 'Si Thong').jpg|Vrugte
Tamarind tree.jpg|Boom

## Bronnelys 
* *Watter Boom is dit?* Eugene Moll 2013 
* Plants of the World Online

## Sien ook 
* Lys van uitheemse bome wat in Suid-Afrika voorkom
* Alfabetiese lys van Suid-Afrikaanse bome

## Eksterne skakels 
* 
*
Umtiza

**Umtiza** is 'n monotipiese genus in die Fabaceae familie, wat die enkele spesie ***Umtiza listeriana*** bevat. Dit is 'n middelgroot, immergroen boom wat voorkom in die binnelandse streek rondom Oos-Londen. Dit is ‘n bedreigde boomspesie en kom voor op die Suid-Afrikaanse lys van beskermde bome. Die boom se FSA-nommer is 205.

## Verspreiding 
Hierdie boom is inheems in Suid-Afrika. Dit het 'n uiters beperkte verspreidingsgebied, naamlik die woude en klowe langs die Buffels- en Nahoonriviere, die omgewing van Oos-Londen, Kentani en King William’s Town en in die Umtiza-natuurreservaat.

## Identifikasie 
Die boom is lid van die peulvrugfamilie. Dit groei tot 12&nbsp;m hoog en is immergroen met veervormige saamgestelde blare van 2-6&nbsp;cm in lengte. Die takkies het skerp punte en die kernhout is hard, swaar en olieagtig.

## Gebruik 
Die aantal volwasse bome het die laaste jare skerp afgeneem. Redes daarvoor is hoofsaaklik die uitkap daarvan om plek te maak vir woonplek en die gebruik van dele van die boom as medisyne. In tradisionele gemeenskappe is stukkies bas bo ‘n deur gehang as gewaande weerligafleier en beskerming teen bose geeste en siektes.

## Lees ook 
* Alfabetiese lys van Suid-Afrikaanse bome
* Umtiza-natuurreservaat

## Verwysings 
## Bibliografie 
* Eugene Moll: *Watter Boom is dit?* 
* Landbouweekblad, 5 Mei 2022
* businessinsider.co.za
* foodformzansi.co.za
Norddeutscher Lloyd

***Norddeutscher Lloyd*** (**NDL**) was 'n Duitse redery wat op 20 Februarie 1857 deur Hermann Henrich Meier en Eduard Crüsemann in Bremen gestig is. Dit het in die volgende dekades tot een van die belangrikste Duitse skeepvaartondernemings van die laat 19de en vroeë 20ste eeu ontwikkel en die ekonomiese ontwikkeling van Bremen en Bremerhaven grootliks bevorder. Op 1 September 1970 het *Norddeutscher Lloyd* met die *Hamburg-Amerikanische Packetfahrt-Actien-Gesellschaft (HAPAG)* saamgesmelt om die nuwe redery *Hapag-Lloyd AG* te vorm.

NDL het 'n historiese verbintenis met die Mid-Atlantiese seehawe Baltimore in die Amerikaanse deelstaat Maryland. Op 16 Januarie 1867 het die spoorwegmaatskappy *Baltimore & Ohio Railroad (B&O)* en NDL 'n ooreenkoms onderteken waarvolgens B&O 'n aanlêplek vir immigranteskepe met aansluiting tot sy spoornetwerk sou bou, terwyl die redery tenminste een skip per maand met Europese immigrante sou stuur.

## Verwysings
Klaas Smitsrivier

Die **Klaas Smitsrivier** is 'n rivier naby Komani (Queenstown) en deel van die opvanggebied van die Groot-Keirivier in die Oos-Kaap, Suid-Afrika.

Die rivier ontspring suid van Molteno en vloei deur Sterkstroom, eers suidwaarts en dan suidooswaarts, voor dit by die Swart-Keirivier aansluit. 5 km suid van Komani sluit die Komanirivier by die Klaas Smitsrivier aan.

Tans is die Klaas Smitsrivier deel van die Mzimvubu tot Keiskama Waterbestuursgebied.

## Verwysings
Dubbelkroonboom

Die **dubbelkroonboom** (*Julbernardia globiflora*) is 'n boom wat wydverspreid in Zimbabwe en die sentrale Mosambiek voorkom. Kenmerkend van die boom is die donkerbruin peule wat bo die kroon uitstaan.

## Bronnelys 
* *Watter Boom is dit?* Eugene Moll. 2013. 

## Sien ook 
* Alfabetiese lys van Suid-Afrikaanse bome

## Eksterne skakels 
* 
*
RMS Queen Mary 2

[duimnael|300px|Die RMS Queen Mary 2 op 2 September 2013 op pad vanaf [Southampton na New York.]]

Die **RMS Queen Mary 2** is 'n Britse passasierskip. Die skip is op 25 September 2003 te water gelaat en was toe die grootste passasierskip ter wêreld. Dit is na koningin Mary van die Verenigde Koninkryk vernoem. Die skip is op 8 Januarie 2004 deur haar kleindogter, koningin Elizabeth II gedoop. In 2006 is die *Freedom of the Seas*, wat nog groter is, ter water gelaat.

Die *Queen Mary 2* is in die Franse hawestad Saint-Nazaire gebou. Tydens die bou vind 'n ernstige ongeluk op 15 November 2003 op die skeepswerf plaas. 'n Voetgangersbrug stort tydens 'n opedag ineen en 16 mense sterf.

Op 16 April 2004 vertrek hy op sy eerste trans-Atlantiese vaart van Southampton na New York en op 25 April pak hy die terugtog aan. So 'n reis oor die Atlantiese Oseaan duur ses dae.

## Fotogalery 

RMS Queen Mary 2, Kaapstad.jpg|Die *Queen Mary 2* in Tafelbaai, April 2015.
QueenMary2.jpg|Die *Queen Mary 2* op 19 Julie 2004 in die hawe van Hamburg.
Nl mary titanic.svg|Vergelyking van die skip se afmetings.
Queen Mary 2 in Vlaardingen.jpg|Die *Queen Mary 2* vaar in Julie 2004 via Vlaardingen terug na die see.

## Eksterne skakels 
*
Pedi

**Pedi** kan na een van die volgende verwys:

* Noord-Sotho (taal) - die Pedi-taalgroep vorm die grootste deel van die Noord-Sotho-groep, daarom word die taal soms verkeerdelik Sepedi genoem.
* Noord-Sotho's, lede van die Suider-Afrikaanse bevolkingsgroep. In bogenoemde taal benaam as:
** Mopedi - een Pedi-persoon (enkelvoud)
** Bapedi - twee of meer Pedi-persone (meervoud).

## Sien ook 
* Peddie, 'n dorp in die Oos-Kaap, Suid-Afrika.
Dolfyne krieketspan

Die KwaZulu-Natal se krieketspan het die naam **Hollywoodbets Dolfyne** gebruik wanneer hulle in die Suid-Afrikaanse Sunfoilreeks eersterangse krieket speel, asook in die *Momentum 1 Day Cup* en "RamSlam Pro 20-reeks" kitskrieketkompetisies. Die span se tuisveld was Kingsmead-krieketveld, Durban. Ná afloop van die 2020/21-seisoen is die span tydens 'n hervorming van Suid-Afrikaanse krieket ontbind.

KwaZulu-Natal was die enigste span wat nog nie met 'n ander span saamgesmelt het vir die Sunfoil-reeks nie.

## Verwysings
27 v.C.

## Gebeure 
* Augustus Octavianus kom aan bewind in Romeinse Ryk
*16 Januarie - Octavianus verkry die titel *Augustus*, die verhewe een.
*Herodes besluit om die stad Samaria te herbou en dit *Sebaste* te noem, na die Griekse vertaling van Augustus: Sebastos.

## Geboortes 
* Keiser Ai van Han († 1 v.C.)
* Herodes Archelaus – Herodes die Grote se seun (geraamde datum).

## Sterftes 
* Marcus Terentius Varro, Romeinse geleerde (* 116 v.C.)

## Verwysings